ประชาชนเตรียมพร้อมรับมืออากาศหนาวจากมวลอากาศเย็นที่แผ่ปกคลุมประเทศไทยตอนบน
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยา กล่าวว่า สัปดาห์นี้ประเทศไทยทั้งภาคเหนือ ภาคตะวันออกเฉียงเหนือ ภาคกลางและภาคตะวันออก จะมีอากาศเย็นลงต่อเนื่อง เนื่องจากมวลอากาศเย็นกำลังค่อนข้างแรงจากประเทศจีนแผ่ปกคลุมประเทศไทยอย่างต่อเนื่องทำให้อุณหภูมิลดต่ำลง 3-6 องศาเซลเซียลบางพื้นที่ โดยระลอกใหม่จะลดลงตั้งแต่วันที่ 19 ธันวาคมเป็นต้นไป อุณหภูมิจะลดต่ำลงเรื่อยๆ โดยเฉพาะภาคเหนือและภาคตะวันออกเฉียงเหนือ ล่าสุดอุณหภูมิลดต่ำประมาณ 16 องศาเซลเซียล โดยยอดดอยและยอดภูอากาศจะเย็นจัดเกิดน้ำค้างแข็ง หรือเมยขาบ ขณะที่กรุงเทพมหานครและปริมณฑลอากาศจะเย็นได้ถึง 16 องศาเซลเซียส โดยในช่วงมกราคมอาจจะลดลงได้ระหว่าง 14-16 องศาเซลเซียสในบางวัน ขอให้ประชาชนระมัดระวังสุขภาพและอัคคีภัยเนื่องจากในช่วงอากาศหนาวจะมีลมแรง อากาศแห้ง เกิดไฟไหม้ได้ง่ายสำหรับในพื้นที่ภาคใต้ทั้งฝั่งอ่าวไทยและฝั่งอันดามัน ยังคงต้องเฝ้าระวังสถานการณ์น้ำท่วมฉับพลัน น้ำป่าไหลหลาก คลื่นลมแรง โดยเฉพาะภาคใต้ตอนล่างที่ยังมีร่องมรสุมพาดผ่าน โดยเฉพาะจังหวัดสูตล พัทลุง ยะลา นราธิวาส และจังหวัดปัตตานี